İswec

İswec, mıntıqa ra zımeyê Ewropa dero. Veroc de Danimarka; rocawan de Norwec; rocakewtene de Finlanda û Deryayê Baltiki estê. Paytextê İsweci Stockholmo. İswec ezayê Yewiya Ewropa û Mıletanê Yewbiyayeyano. Tarix Wextê seserra 8. 9. û 10ıne de İswec, Danimarka û Norwec pêro piya Wikingi biy. Wikingan qıtaya Ewropa feth kerde. Serra 965ıne de şarê İsweci Xıristiyaniye qebul kerda. Wextê Herbê Dınyayê Yewıne û Herbê Dınyayê Dıyıne de dewleta İsweci bêteref biye. Coğrafya Wılayeti Bohuslän, Blekinge, Dalarna, Dalsland, Gotland, Gästrikland, Halland, Hälsingland, Härjedalen, Jämtland, Laponya, Medelpad, Norrbotten, Närke, Skåne, Småland, Södermanland, Uppland, Värmland, Västmanland, Västerbotten, Västergötland, Ångermanland, Öland u Östergötland İklım İklimê İsweci zafêr serdıno. Labelê sebeta Gulf Streami (awa honıke) ra hewayê İsweci hande zi serdın nêbeno. Sûki 1. Stockholm. Nıfus: 765,044 2. Göteborg. Nıfus: 481,410 3. Malmö. Nıfus: 481,410 4. Uppsala. Nıfus: 182,076 5. Linköping. Nıfus: 136,912 Sûka Stockholmi zaf raveri şiya. Hem merkezê iqtısadi, hem zi merkezê siyasetê İsweciya. Nıfus Nıfusê İsweci 9 milyono. İsweç de zey İraqıc, İranıc û Fılıstinan mıxtelıf ilticakerdoği estê. Dinê İsweci Xrıstiyaniya. Labelê tayê Mısılman û Musewiyi zi estê. Zıwano resmi İsweckiyo. İqtısad İqtısadê İsweci zaf qewetıno. Standardê heyati hewlo. Zaf karkeri ezayê sendiqayê (75%). Semedê referendumê 2000i şarê İsweci pereyê Ewroyi qebul nêkerd. Sistemê iqtısadê İsweci sosyalisto; sistemê weşiye û perwerdeyi zaf be qaliteyo. Nısbetê nuştoğ û wendoğan 100%o. İswec her serre Norweci ra piya Xeleta Nobeli keno vıla. Çıme Siteyê İsweciyo resmi